THRE วิ่ง 8% โบรกฯแนะ “เก็งกำไร” เป้า 0.82 บ. จับตาผลงานไตรมาส 2 โตแกร่ง
THRE วิ่ง 8% โบรกฯแนะ "เก็งกำไร" เป้า 0.82 บ. จับตาผลงานไตรมาส 2 โตแกร่ง ล่าสุดอยู่ที่ 0.78 บาท บวก 0.06 บาท หรือ 8.33% มูลค่าซื้อขาย 15.13 ล้านบาท
THRE วิ่ง 8% โบรกฯแนะ "เก็งกำไร" เป้า 0.82 บ. จับตาผลงานไตรมาส 2 โตแกร่ง ล่าสุดอยู่ที่ 0.78 บาท บวก 0.06 บาท หรือ 8.33% มูลค่าซื้อขาย 15.13 ล้านบาท
26 มิ.ย. 2563

ผู้สื่อข่าวรายงานว่า ราคาหุ้น บริษัท ไทยรับประกันภัยต่อ จำกัด (มหาชน) หรือ THRE ล่าสุด ณ เวลา 10.48 น. อยู่ที่ 0.78 บาท บวก 0.06 บาท หรือ 8.33% สูงสุดที่ 0.81 บาท ต่ำสุดที่ 0.72 บาท ด้วยมูลค่าซื้อขาย 15.13 ล้านบาท

โดย บล.ยูโอบี เคย์เฮียน ระบุในบทวิเคราะห์ แนะนำ “เก็งกำไร” หุ้น THRE ประเมินราคาเป้าหมาย 0.82 บาท ทั้งนี้คาดว่ากำไรไตรมาส 2/63 คาดกลับมาเติบโตแข็งแกร่งจาก 1) รับรู้การขายประกันโควิดเต็มไตรมาส 2) ประกันในอดีตที่ขาดทุนทยอยหมดไป 3) มีโอกาสเห็นการกลับรายการค่าใช้จ่าย mark to market กองทุนโครงสร้างพื้นฐานในไตรมาส 1/63 กว่า 70 ล้านบาท กลับมาเป็นกำไร หลังสภาวิชาชีพบัญชี ชี้การลงทุนดังกล่าวเป็นตราสารทุน (หากเป็นตราสารหนี้ ต้องตั้งสำรอง)